ΠΑΝΕΛΛΗΝΙΟΣ ΣΥΛΛΟΓΟΣ ΣΥΝΤΑΞΙΟΥΧΩΝ

ΤΗΛΕΠΙΚΟΙΝΩΝΙΩΝ-ΟΜΙΛΟΥ ΟΤΕ

Περιφερειακό Τμήμα Πατρών

Παντανάσσης 56 Πάτρα 26221

Τηλέφωνο : 2610225557 FAX: 2610241118  
 Αρ. Πρωτ. 26

Πάτρα 16/8/2022

Προς την

Κ.Εφ.Ε.

του Πανελληνίου Συλλόγου Συνταξιούχων

Τηλεπ/νιών – ΟΜΙΛΟΥ ΟΤΕ

Βερανζέρου 13

106 77 ΑΘΗΝΑ

Συνάδελφοι,

Αναφερόμενοι στην παράγραφο 8 της Ανακοίνωσή σας Νο 3, για ενημέρωση, από την Π.Εφ.Ε, των μελών του Περιφερειακού Τμήματός μας, να καταθέσουν, οι επιθυμούντες, υποψηφιότητες για το Όργανα του Συλλόγου, σας πληροφορούμε τα εξής :

Η ενημέρωση όλων των μελών του Τμήματός μας, που επιβάλλεται, είναι αδύνατη γιατί αφ΄ενός δεν μας έχουν ακόμη σταλεί οι έγκυρες καταστάσεις των μελών της Περιφέρειας και αφ΄ ετέρου το αρχείο που τηρεί η Περιφέρεια είναι των μελών μόνο που έχουν γνωρίσει τα κινητά τους τηλέφωνα δηλαδή περίπου οι μισοί της δύναμης των μελών του τμήματος.

Η ενημέρωση όλων των μελών του Συλλόγου είναι καθήκον και υποχρέωση της Κ.Εφ.Ε. που διαθέτει όλο το πακέτο, διευθύνσεις, κινητά τηλέφωνα και ίσως και e-mail.

Εμείς θα συνδράμουμε το έργο σας στέλνοντας sms σε όλους του συναδέλφους μας που όπως προαναφέρθηκε διαθέτουμε τα κινητά τους τηλέφωνα.

Δεν αρκεί όμως και προκειμένου να αποφευχθούν τυχόν περιπέτειες θα προτείναμε να στείλετε έγκαιρα και έγκυρα έστω μια σελίδα εφημερίδα μας η οποία θα έχει φθάσει σε όλα τα μέλη σου Συλλόγου τουλάχιστον πέντε (5) ημέρες πριν τη λήξη της προθεσμίας υποβολής των αιτήσεων υποψηφιότητας για τα Όργανα του Συλλόγου Κεντρικά και Περιφερειακά.

Προς τούτο ίσως χρειαστεί να εκτιμήσετε λίγες ημέρες παράταση της ημερομηνίας λήξης υποβολής των αιτήσεων προλαμβάνοντας έτσι την όποια ενδεχόμενη ταλαιπωρία.

Θα είμαστε στη διάθεσή σας να βοηθήσουμε να διεξαχθούν όλες οι προβλεπόμενες διαδικασίες των εκλογών ακολουθώντας τις οδηγίες σας .

Με συναδελφικούς χαιρετισμούς

Για το Περιφερειακό Τμήμα Πατρών

Ο Πρόεδρος Ο Γραμματέας

Γ. Ζίγκηρης Π. Ρόζης